# NCBs juni 2022 udbetaling

Kære rettighedshaver

# NCB’S JUNI 2022 UDBETALING

**MEKANISK ONLINE USA**

Denne udbetaling indeholder for første gang mekanisk online brug i USA for perioden januar 2021 til og med januar 2022 fra The MLC.

NCB har indgået en aftale med The MLC i USA, som fra 1. januar 2021 indkasserer for mekanisk online brug i USA direkte fra de amerikanske audio udbydere (audio DSPs) på vegne af NCB i USA.

**YOUTUBE USA**

Denne udbetaling indeholder også mekaniske vederlag indkasseret fra YouTube i USA frem til Q4 2021, som ikke allerede er blevet opkrævet direkte af et forlag i USA.

Dette beløb vises per værk, og der vil ikke fremgå antal stream for denne brug.

Teksten på NCBs afregningsspecifikation for disse beløb vil være: YouTube USA.

NCB har indgået ny aftale med selskabet ORFIUM per 1. februar 2021, som erstatter aftalen med MUSERK for YouTube i USA.

Således vil brug for Q2 2021 og frem kommer via ORFIUM til NCB.

**GEMA AFREGNING**

NCBs udbetaling indeholder resterende andele fra skattesagen i Tyskland for perioden juli 2020 og frem modtaget fra vores tyske søsterselskab GEMA for WARNER CLA og SONY/ATV CLA-salg.

Der udbetales end videre klumpsummer for:

* Ufordelbare royalties fra udenlandske søsterselskaber.
* Ufordelbare royalties fra juni 2018 (alle indkasseringsområder).

NCB foretager normalt udbetaling til medlemmerne 2 gange om året i juni og december.

## Søg Oplysninger I ncb’s udbetalinger på nettet, der hvor du ser dine NCB afregninger

Da vi i oktober 2015 overgik til en ny musikværkdatabase (ICE), vil du kun kunne søge i dine NCB-udbetalinger fra og med december 2015.

**Distribution Search** gør det muligt for dig at søge i dine NCB-udbetalinger. Søgning kan foretages på værktitler, artister, album, ”agreements” og producent.

**Album & Track Search** gør det muligt for dig at få overblik over hvilken musik, der gennem årene er udgivet. Databasen indeholder musik som via tilladelse fra NCB er udgivet på audio og audiovisuelle medier i de nordiske og baltiske lande. Den indeholder musik, som er udgivet på fysiske medier såvel som elektronisk. Søgning kan foretages både på album- og track-niveau.

## Hvis din musik bliver udgivet i udlandet (uden for de nordiske lande)

Husk altid at informere dit lokale selskab, hvis din musik bliver udgivet i udlandet (udenfor Norden). På den måde kan vi bedre sikre, at vores udenlandske søsterselskab opkræver de penge, du skal have.

NCB har brug for følgende oplysninger:

* titlen på udgivelsen
* katalognummer på udgivelsen
* titlen på din musik (sang)
* navn og adresse på pladeselskabet/producent (e-mail og/eller telefonnummer)
* udgivelsesdato
* salgsland

Vi gør opmærksom på, at penge der er indkasseret udenfor det nordiske område, kan være længere undervejs, da det afhænger af, hvor hurtigt det udenlandske selskab videresender penge og dokumentation til NCB.

## Tjek din NCB afregning

Vi opfordrer dig til at tjekke din NCB afregningsspecifika­tion grundigt og sammenholde den med dine tidligere udbetalinger. Har du spørgsmål eller reklamationer til NCBs udbetaling, skal du henvende dig til dit lokale selskab.

Vær opmærksom på at der også *kan* ske fejludbetalinger fra NCB’s side. NCB forbeholder sig retten til at foretage reguleringer for fejludbetalinger tilbage i tiden. I sådanne tilfælde vil vi kræve tilbagebetaling af det forkert udbetalte beløb – eller det vil blive modregnet i din næste udbetaling.

Husk derfor altid at tjekke om du skulle have modtaget penge for musik, du ikke har skrevet, eller hvis du måske modtager større beløb end forventet.

Du kan bruge visse af informationerne på specifikationen vejledende: Tjek for eksempel om oplysningerne om cover titel, artist og salgstal er korrekte, og om de angivne salgstal er større end du havde forventet.

Vi ønsker dig en god sommer.

Med venlig hilsen

NCB